दुबई के नियमों के मुताबिक ऐक्सिडेंटल डेथ के ऐसे मामलों में पोस्टमॉर्टम रिपोर्ट और फॉरेंसिक रिपोर्ट को पब्लिक प्रॉसिक्यूशन के हवाले किया जाता है। अगर मौत में किसी भी तरह का संदेह या साजिश की आशंका होती है तो आगे जांच के भी आदेश दिए जा सकते हैं। सबकुछ सामान्य रहने पर सरकारी वकील डेड बॉडी को परिजनों को सौंपने का आदेश जारी कर सकते हैं। श्रीदेवी की पोस्टमार्टम या फरेंसिक रिपोर्ट में किसी तरह के संदेह या साजिश की बात अबतक सामने नहीं आई है।